recursal/SuperWikiNEXT-32B huggingface dataset:
**גלינה נפוליאונובנה חלה-אורבנוביץ'** (ברוסית: **Галина Наполеоновна Хелле-Урбанович**; ‏5 בספטמבר 1917 - 8 במאי 2011) הייתה מתעמלת סובייטית-יהודייה. בשנות ה-40 נחשבה למתעמלת הטובה בעולם. אלופה אולימפית (הלסינקי 1952) בתרגיל קבוצתי ו-7 פעמים אלופת ברית המועצות (1943–1948, 1950) בתחרות קרב-רב אישי.

ביוגרפיה
--------

אורבנוביץ' נולדה וגדלה בבאקו, אזרבייג'ן, למשפחה ממוצא ליטאי-יהודי. בילדותה שיחקה כדורעף והחלה להתאמן בהתעמלות רק בשנת 1935 כשעברה עם משפחתה למוסקבה, כשהייתה בת 18.

בשנות ה-40 נחשבה למתעמלת הטובה בעולם, אך לרוע מזלה באותה העת לא נערכו שתי אולימפיאדות בשל מלחמת העולם השנייה וארצה לא השתתפה באולימפיאדת לונדון (1948).

### אלופת ברית המועצות

אורבנוביץ' זכתה 7 פעמים באליפות ברית המועצות בתחרות קרב-רב אישי (1943–1948 ו-1950), 7 פעמים בתרגיל הטבעות, הטוב שלה (1939, 1944, 1946, 1948–1950 ו-1952), 5 פעמים בתרגיל על מקבילים מדורגים (1944, 1946 ו-1948–1950), 3 פעמים בתרגיל על סוס הסמוכות (1943–1945), פעמיים בתרגיל על קפיצות סוס (1943 ו-1948), פעמיים בתרגיל על קורה (1947 ו-1948), פעמיים בתרגיל קרקע (1946, 1952) ופעם אחת בתרגיל על המתח (1948). היא זכתה ב-19 מדליות כסף באליפות ברית המעצות כולל 3 בקרב-רב אישי (1949, 1951 ו-1953) ו-4 מדליות ארד כולל 3 בקרב-רב אישי (1939).

### אלופה אולימפית

באולימפיאדת הלסינקי (1952) בגיל 34 (המתעמלת השנייה הכי מבוגרת במשחקים אולימפיים אלה) היא זכתה בשתי מדליות קבוצתיות, זהב וכסף. מדליית זהב, בתחרות הקבוצתית (527.030 נקודות) לפני הונגריה (520.960 נקודות) וצ'כוסלובקיה (503.32 נקודות). מדליית כסף בתרגיל הקבוצתי עם מכשירים (73.000 נקודות), אחרי שוודיה (74.200 נקודות) ולפני הונגריה (71.600 נקודות). היא סיימה במקום חמישי בתחרות קרב-רב אישי (75.64 נק'), במקום רביעי בתרגיל קרקע (18.99 נק'), במקום חמישי בקפיצות על סוס (19.10 נק'), במקום חמישי בקורה (18.93 נק') ובמקום 12 בתרגיל על מקבילים מדורגים (18.62 נק').

בשנת 1953 פרשה מספורט תחרותי והחלה לאמן התעמלות לתקופה קצרה. לאחר מכן עבדה כעובדת מעבדה במעבדה הרפואית עד לפרישתה בתחילת שנות ה-90.

תארים השגים
-----------

* בשנת 2016 נבחרה אורבנוביץ' להיכל התהילה של הספורט היהודי

קישורים חיצוניים
----------------

* גלינה אורבנוביץ', באתר olympedia.org
* GALINA URBANOVICH, באתר *International Jewish Sports Hall of Fame* (באנגלית)
**ואצלב קדלץ** (בצ'כית: **Václav Kadlec**; נולד ב-20 במאי 1992) הוא כדורגלן צ'כי המשחק כחלוץ במועדון ספרטה פראג ונבחרת צ'כיה.

קריירת מועדונים
---------------

קדלץ החל לשחק כדורגל באקדמיית הנוער של מועדון בוהמיינס 1905. הוא עבר לשחק בקבוצת ספרטה פראג, וערך את הופעת הבכורה שלו בקבוצת הבוגרים של המועדון ב-25 באוקטובר 2008, במסגרת משחק ליגת הגמברינוס מול פריבראם. הוא כבש את שערו הראשון בליגה כבר בגיל 16. בנובמבר 2012, קדלץ סדק את גולגולתו בהתנגשות ראשים עם מרטין נשפור, במהלך משחק של ספרטה פראג מול מלאדה בולסלאב.

לאחר 5 עונות במועדונו הצ'כי, חתם קדלץ ב-18 באוגוסט 2013, במועדון הבונדסליגה איינטרכט פרנקפורט, על חוזה ארבע-שנתי. אחרי עונת בכורה בגרמניה, בה כבש 5 שערי ליגה, הושאל חזרה לקבוצתו הראשונה, ספרטה פראג. אחרי תקופת השאלה קצרה, בה כבש 4 שערי ליגה ב-6 משחקים, שב למועדונו הגרמני.

ב-1 בינואר 2016 חתם במיטיולן הדנית.

בקיץ 2016 חזר קאדלץ לספרטה פראג.

קריירה בינלאומית
----------------

ב-12 באוקטובר 2010 ערך קדלץ את הופעת הבכורה שלו עבור נבחרת צ'כיה מול ליכטנשטיין. בהופעת בכורה זו, הספיק קדלץ לכבוש שער בינלאומי ראשון, ובכך להפוך לכובש הצעיר בכל הזמנים עבור הנבחרת הצ'כית. ב-2010 זכה בתואר "הכישרון הצ'כי לשנה". 

הוא ייצג גם את נבחרת צ'כיה עד גיל 21 במסגרת אליפות אירופה לנבחרות עד גיל 21 2011.

תארים
-----

### מועדונים

ספרטה פראג
* ליגת העל הצ'כית (2): 2009/2010, 2013/2014
* הסופרקאפ הצ'כי (1): 2010

קישורים חיצוניים
----------------

ויקישיתוף מדיה וקבצים בנושא **ואצלב קדלץ** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* NKC: xx0267393
* VIAF: 2336164120340710470003
* WorldCat (עם VIAF): 2336164120340710470003

 |
מבנה מגורים ברחוב בארי 5 בתל אביב
מבנה מגורים ברחוב פינסקר 58 בתל אביב
**אהרן דורון** (15 במאי 1917 – 26 בינואר 2012) היה אדריכל ישראלי שהתפרסם הודות למבני המגורים המוצלחים והרבים שתכנן ועליהם זכה בפרס רוקח לאדריכלות.

חייו
----

דורון נולד בווינה שבאוסטריה כארמין גרוסקופף, במשפחה בת שני בנים. בגיל 4 עלה עם משפחתו לארץ ישראל ובה התגורר עד יום מותו. את הכשרתו המקצועית קיבל בבריסל אצל אנרי ון דה ולדה, ממייסדי סגנון האר נובו ואצל ז'ן ז'ול אגריקס, מבכירי המתכננים של ערי הגנים בבלגיה. באותה תקופה היו השניים שותפים מקצועיים ודורון הצטרף למשרדם כשכיר עד פרוץ מלחמת העולם השנייה, אז נאלץ לשוב ארצה. הוא המשיך לשמור על קשר עם אגריקס, שהזמין אותו פעמים רבות לכהן כמרצה אורח בבית הספר הגבוה לאדריכלות.

בארץ ישראל עבד דורון כאזרח בצבא הבריטי, וב-1944 הצטרף לצוותו של מהנדס עיריית תל אביב יעקב בן סירה, הדמות המרכזית שהפכה את תל אביב ל"עיר הלבנה". דורון שירת בהגנה ולאחר קום המדינה כקצין בצה"ל, מהנדס חטיבת יפתח. ב-4 בנובמבר 1941 התחתן עם שרה סנדלר, לימים שרה דורון, ששימשה בין השאר כחברת מועצת עיריית תל אביב, חברת כנסת ושרה בממשלה ויו"ר הנהלת קופת חולים "מכבי". בני הזוג היו מעורים מאוד בחיי החברה המקומיים, עובדה שיצרה יחסי גומלין הדוקים בין החיים הפרטיים לבין היותו של אהרן מתכנן מגורים למשפחות. קבלנים ויזמים רבים היו מידידיו האישיים הקרובים ובהם משולם לוינשטיין, אינג' יוסף יודסין ויוסף זילברמינץ, כמו גם היהלומן משה שניצר.

ערב הקמת המדינה פתח דורון משרד עצמאי, שבו תוכננו במשך למעלה מחמשה עשורים, מאות מבני מגורים לצד מבני ציבור ותרבות ידועים:

* שכונת נווה אביבים ברמת אביב
* שכונת נווה אמירים בהרצליה
* שכונת קריית צאנז בנתניה
* שכונת קריית באבוב בבת ים
* הסינרמה (שנקראה "הזירהטרון") בתל אביב
* בית ההארחה של התזמורת הפילהרמונית בתל אביב
* בית הכנסת "קוממיות" ברחוב מודיליאני בתל אביב
* קולנוע "ארמון" ברמת גן
* המעון לחולי סרטן ע"ש קלור ברמת גן
* בניין חברת התקשורת JCS בשדרות ההשכלה בתל אביב
* בניין משרד התחבורה ברחוב המלאכה בתל אביב

בשנת 1973 הצטרף למשרדו של דורון, האדריכל צבי שילוח שהפך לשותף, יחד זכו השניים בשנת 1987 בפרס רוקח לאדריכלות על פרויקט מגורים בשדרות דוד המלך בתל אביב. בשנת 2002 פרש מעבודתו כאדריכל.

לבני הזוג דורון הייתה בת יחידה, דפנה שניאור, שנפטרה ב-2007 (הם ובתם התגוררו בבניינים שדורון תכנן, ברח' דוד המלך ובנווה אביבים), נכדים, גיא ורון, ונינים. דפנה היא שבחרה את שם המשפחה העברי דורון.
פרופ' עופר גרוסקופף, שופט בית המשפט העליון, הוא הנכד של אחיו, ישעיהו (אוטו).

ארכיונו המקצועי המלא של דורון, המקיף מאות עבודות תכנון משנות ה-30 ועד שנות ה-90 של המאה ה-20, הופקד על ידי משפחתו בארכיון אדריכלות ישראל שבמגדל שלום מאיר בתל אביב. ב-2017 יצר אמן הרחוב שרדר אוריגינל מחווה לדורון והקים את "מוזיאון הסינרמה על שם אהרון דורון" ששילב תוכניות והסברים של דורון לסינרמה על מבנה קטן במגרש עליו עמד בניין הסינרמה בתל אביב אותו תכנן דורון ב-1966 וכן הקים אתר אינטרנט הכולל הסברים על הבניין, האדריכל וקטעים מהופעות נבחרות שהתקיימו בבניין שנהרס.

קישורים חיצוניים
----------------

* מיכאל יעקובסון, האיש שהמציא את מכונת המגורים המושלמת, באתר Xnet‏, 28 ביוני 2012
* נועם דביר, מבנה של הפילהרמונית בת"א ייהרס לטובת מגדלי יוקרה, באתר הארץ, 7 בדצמבר 2011
* דני רכט, בנייני נווה ברחוב כהנשטם
**איוון מיכאילוביץ' סידורנקו** (ברוסית Ива́н Миха́йлович Сидоре́нко, ‏ 12 בספטמבר 1919 - 19 בפברואר 1994) היה קצין בצבא האדום וגיבור ברית המועצות שלחם נגד גרמניה הנאצית בעת מלחמת העולם השנייה. היה מהצלפים המוצלחים ביותר של ברית המועצות בזמן המלחמה, ולזכותו נזקפה הריגת 500 חיילים וקצינים גרמנים.

קורות חיים
----------

הוא נולד למשפחת איכרים בסמולנסק שברוסיה. למד לימודי חובה עד הגעתו לכיתה העשירית, ולאחר מכן החל בלימודי אומנות בפנזה דרומית-מזרחית למוסקבה. בשנת 1939 נשר מהלימודים וגויס לשורות הצבא האדום. נשלח לטירונות ואימונים בחצי האי קרים.

מלחמת העולם השנייה
------------------

בשנת 1941 השתתף בקרב על מוסקבה כקצין זוטר שפיקד על יחידת מרגמות. בעת הלחימה התאמן רבות בצליפה. המארבים שערך לחיילי האויב היו מוצלחים, ובעקבותיהם הממונים עליו אישרו שיאמן את חייליו להיות צלפים. החיילים נבחרו בקפידה לפי איכות הראייה שלהם, התמצאות בכלי נשק וכושר עמידות. בהתחלה הוא הכשיר את חייליו תאורטית ובהדרגה לקח אותם למשימות קרב יחד עימו. בתוך זמן קצר, הגרמנים החלו לאמן צלפים משלהם בשטח הפעילות של סידורנקו, בתור תגובה לאיום של נוכחתו ושל נוכחות חייליו.

לאחר קרב מוסקבה הוא נשלח לחזית הבלטית הראשונה שלחמה באזור לנינגרד. אם כי נהג בעיקר לאמן חיילים, הוא לעיתים לקח חלק במארבי צלפים אליהם התלוו חייליו. באחד מאירועים אלה, הוא הצליח להשמיד טנק ושלושה טרקטורים באמצעות קליעים נפיצים. מנגד, היו פעמים בהם הוא נפצע, פציעתו הקשה ביותר הייתה באסטוניה בשנת 1944 וכתוצאה ממנה חדל להשתתף באופן פעיל בלחימה עד לתום המלחמה. בעודו מחלים מפציעותיו, הוענק לו עיטור גיבור ברית המועצות ב-4 ביוני 1944. נאסר עליו להשתתף בקרבות על ידי ממוניו, שכן הוא נחשב לצלף ומאמן צליפה בכיר ביותר.

עם תום המלחמה, נזקפו לזכותו 500 הריגות מאושרות של חיילי אויב, וכן אימון של 250 צלפים. הגיע לדרגת רב-סרן ונחשב לצלף המוצלח ביותר של ברית המועצות במלחמת העולם השנייה. את רוב הצליפות ביצע ברובה מוסין נגאן עם כוונת טלסקופית.

לאחר המלחמה
-----------

לאחר מלחמת העולם השנייה, סידורנקו פרש משורות הצבא האדום ועבר לצ'ליאבינסק, באזור הרי אורל, שם נהיה מנהל עבודה במכרה פחם. בשנת 1974 עבר לדגסטן, לשטח הקווקז, שם חיי עד מותו ב-19 בפברואר 1994.

ראו גם
------

* סימו האוהא
* מתהאוס הצנהאור
* וסילי קווחנטירזדה

הערות שוליים
------------

1. ↑  Henry Sakaida, **Heroes of the Soviet Union 1941–45**, Bloomsbury Publishing, 2012-04-20. (באנגלית)
2. ↑  Michael E. Haskew, **The Sniper at War: From the American Revolutionary War to the Present Day**, Macmillan, 2005-11. (באנגלית)
3. ↑  Willem Ridder, **Countdown to Freedom**, AuthorHouse, 2007-09. (באנגלית)
**ג'ואהר אל-אסראר** (בערבית ״**جواهر الاسرار**״, **אבני החן של המסתורין האלוהי**), הוא ספר המורכב מתשובות שהעניק בהאא אללה, מייסד הדת הבהאית, לשאלותיו של סייד יוסף סדהי אספהאני (בפרסית: سيد يوسف اصفهاني). הספר נכתב בערבית בסביבות 1–1860 בזמן שהותו בבגדאד בין השנים 1853–1863. בשנת 2002 פורסם תרגום רשמי באנגלית. הנושאים בהם החיבור עוסק מזכירים ספרים בהאיים אחרים, כמו "שבעת העמקים" ו"ספר הוודאות".

תוכן הספר
---------

החיבור מתייחס לנושאים רבים, ביניהם: היחס הקשה בו נתקלו חלק מהנביאים בתקופות הקדומות; הסכנה בהבנה מילולית מדי של ספרי הקודש; סימנים של נבואות המוזכרות בתנ"ך; הופעת התגלות אלוהית חדשה והמשכיות ההתגלות האלוהית. בנוסף, מפרט הספר את השלבים במסע לעבר רוממות רוחנית, אך גם מתייחס לקשיים שהמאמין עשוי להתמודד מולם בזמן התהליך.
בהאא אללה חוזר הרבה על הביטויים של "חיי הנצח", "התאהבות באלוהים", "שמש האמת" ו"הבוקר הנצחי" – מושגים בעלי חשיבות גדולה בפילוסופיה הבהאאית. הוא משווה את עצמו לנביאים של התקופות הקדומות, אך מציין שהמבחנים שהוא עבר קשים בהרבה משלהם. למרות הקושי הוא מודה לאלוהים על ההתנסויות שניתנו לו, מכיוון שהתמודדות עם שאלות ודילמות אלה היא זו שאפשרה לו להגיע לרוממות רוחנית.

בדומה ל"שבעת הגיאיות", גם בחיבור זה מתואר מעין מסע רוחני בו עובר ההלך שלבים ותחנות על מנת להגיע למקום חפצו: שלמות רוחנית וקירבה לאלוהות. החיבור נחשב לאחת מיצירותיו החשובות והמרכזיות של בהאא אללה מתקופת בגדאד, המתאפיינת בחיבורים בעלי אופי מיסטי כגון "קצידת היונה", "שבעת הגיאיות", "ארבעת הגיאיות", "המילים הנסתרות" ועוד.

קישורים חיצוניים
----------------

| מיזמי קרן ויקימדיה |
| --- |
| ויקיטקסט טקסט בוויקיטקסט: **אבני החן של המסתורין האלוהי** |

* ג'ואהר אל-אסראר בערבית
* ג'ואהר אל-אסראר בתרגום לאנגלית

הערות שוליים
------------

1. ↑  "New volume of Baha'i sacred writings is published", **Bahá’í World News Service**, September 22, 2002.
2. ↑  Gems of Divine Mysteries - Bahaiworks, a library of works about the Bahá’í Faith, bahai.works (באנגלית)
3. ↑  A. Taherzadeh, **The Revelation of Baháʼu'lláh, Volume 1: Baghdad 1853-63**, Oxford, UK: George Ronald 1976, pp. 151-152

| כתבים בהאיים |
| --- |
| מחיבורי בהאא אללה | אל-כתאב אל-אקדס • כתאב-י איקאן • המילים הנסתרות • שבעת העמקים • ארבעת העמקים • איגרות אל המלכים והשליטים • האיגרת אל בן הזאב • ג'ואהר אל-אסראר |  |
| מחיבורי עבד אל-בהאא' | שיחות פריז • תשובות לכמה שאלות • צוואתו של עבד אל-בהאא |
| מחיבורי שוגי אפנדי | הנה ה' עובר • היום המובטח הגיע |
| מחיבורי הבאב | קיום אל-אסמאא • באיאן • כתאב אל-אסמא • שבע ההוכחות |
| חיבורים שונים | מפציעי השחר |
**יוג'ין פולנסקי** (בפולנית: **Eugen Polanski**, נולד ב-17 במרץ 1986 בסוסנוביץ שבפולין) הוא כדורגלן עבר פולני ששיחק בעמדת הקשר ההגנתי.

פולנסקי ערך 19 הופעות במדי נבחרת פולין, והעביר את מרבית הקריירה בבונדסליגה.

קריירת מועדונים
---------------

פולנסקי נולד בסוסנוביץ שבפולין בשם בוגוסלאב יוג'ין פולנסקי, ובילדותו היגר עם משפחתו לגרמניה. בגיל שמונה החל לשחק בילדים של בורוסיה מנשנגלדבך, שם גם עלה לבוגרים לאחר כעשור. בפברואר 2005 ערך את הופעת הבכורה שלו בבונדסליגה בהפסד 2-0 לורדר ברמן. זה היה משחקו היחיד של פולנסקי באותה עונה. את שערו הראשון הבקיע פולנסקי בתיקו 1-1 מול באייר לברקוזן בנובמבר 2005. בעונת 2006/07 פולנסקי ירד ליגה עם בורוסיה מנשנגלדבך, ונשאר בקבוצה בעונת 2007/08, אך מיעט לשחק. בתום עונה זו, עלתה בורוסיה מנשנגלדבך חזרה אל הבונדסליגה, ופולנסקי עבר לחטאפה מהלה ליגה הספרדית. פולנסקי שיחק עונה אחת בחטאפה, בה שיתף פעולה בקישור עם חאבייר קסקרו, וצבר 26 הופעות. הקבוצה ניצלה בקושי מירידה בעונת 2008/09. ביוני 2009 הושאל פולנסקי לשנה אחת למיינץ 05, ובהמשך ההשאלה הפכה לחוזה קבוע. פולנסקי היה אחד השחקנים היציבים בקבוצה, ושיחק בה שלוש עונות וחצי, בהן צבר 66 הופעות והבקיע שלושה שערים. 

בפגרת החורף של עונת 2012/13 עבר פולנסקי להופנהיים, והשתלב מיד בקבוצה שהייתה בנויה על מערך התקפי מאוד אך פגיע בהגנה, עם קווין פולאנד, רוברטו פירמינו ואנתוני מודסט. פולנסקי שיחק במועדון עד ליולי 2018, אז פג חוזהו. בתחילת 2019, לאחר שלא חתם באף קבוצה, פרש פולנסקי ממשחק פעיל.

קריירה בינלאומית
----------------

פולנסקי שיחק בנבחרות גרמניה השונות, וצבר 19 הופעות במדי נבחרת גרמניה בכדורגל עד גיל 21. עם זאת, בזכות שורשיו הפולניים, הוא יכול היה לבחור לשחק בנבחרת פולין והוא אכן נענה להזמנתו של מאמן נבחרת פולין פרנסישק סמודה. את הבכורה ערך במשחק ידידות מול נבחרת גאורגיה באוגוסט 2011. פולנסקי השתתף עם פולין ביורו 2012 אותו אירחה פולין, ופתח בכל שלושת משחקי הנבחרת בשלב הבתים, אך הנבחרת הודחה בשלב זה. בשנת 2014 ערך פולנסקי את הופעתו האחרונה במדי נבחרת פולין.

קריירת אימון
------------

לאחר פרישתו ממשחק פעיל, החל פולנסקי לעבור הכשרה בעוזר מאמן בפ.צ. סנט גאלן בשנת 2019.

קישורים חיצוניים
----------------

ויקישיתוף מדיה וקבצים בנושא **אויגן פולנסקי** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

| **נבחרת פולין – יורו 2012** |
| --- |
| 1 שצ'נסני • 
2 בניש • 
3 וויטקוביאק • 
4 קמינסקי • 
5 דודקה • 
6 מאטושצ'יק • 
7 פולנסקי • 
8 ריבוס • 
9 לבנדובסקי • 
10 אוברניאק • 
11 מורבסקי • 
12 סנדומירסקי •
13 וסילבסקי • 
14 ורז'ניאק •
15 פרקי •
16 בלשצ'יקובסקי •
17 סובייך •
18 מירז'ייבסקי •
19 וולסקי •
20 פישצ'ק •
21 גרוסיצקי •
22 טיטון •
23 ברוזק •
מאמן: סמודה | פוליןפולין |
**Tragic Kingdom** ("ממלכה טראגית") הוא אלבום האולפן השלישי של להקת הסקא האמריקאית נו דאוט. האלבום הופץ ב-10 באוקטובר 1995, ב-Trauma Records, השייכת לחברת התקליטים אינטרסקופ.

האלבום הופק על ידי מתיו ויילדר ואת המיקסים ערך פול פאלמר. ההקלטות נערכו ב-11 אולפנים שונים בלוס אנג'לס רבתי ובוצעו בין מרץ 1993 לאוקטובר 1995. בין השנים 1995 ל-1998, הופצו ממנו שבעה סינגלים, הכוללים את השיר "Just a Girl", שנכנס למצעדים בילבורד הוט 100 ומצעד הסינגלים הבריטי, ואת "Don't Speak", שעמד בראש Billboard Hot 100 airplay והגיע ל"חמשת הטובים" במצעדים רבים.

רוב מבקרי המוזיקה כתבו ביקורות חיוביות על האלבום, ובטקס פרסי גראמי ה-39 הייתה הלהקה מועמדת לתגלית השנה ולאלבום הרוק הטוב ביותר. האלבום מכר כ-16 מיליון עותקים בכל רחבי העולם, וזכה בתואר "אלבום יהלום" מה-Recording Industry Association of America. האלבום תרם רבות לתחייתו המחודשת של ז'אנר הסקא בשנות התשעים, בכך ששכנע חברות הקלטה להחתים להקות מהז'אנר ובכך שמשך תשומת לב מצד המיינסטרים.

נו דאוט יצאה בסבב הופעות לקידום האלבום. סבב זה תוכנן על ידי Project X ונמשך כשנתיים וחצי. אחת מההופעות הראשונות, באנהיים, צולמה והפכה לאלבום *Live in the Tragic Kingdom* שהופץ בתחילה ב-VHS ולאחר מכן ב-DVD.

האלבום דורג במקום ה-441 ברשימת 500 האלבומים הטובים ביותר של המגזין רולינג סטון.

רשימת הרצועות
-------------


| מס' | שם | משך |
| --- | --- | --- |
| 1. | Spiderwebs | 4:28 |
| 2. | Excuse Me Mr. | 3:04 |
| 3. | Just a Girl | 3:29 |
| 4. | Happy Now? | 3:43 |
| 5. | Different People | 4:34 |
| 6. | Hey You | 3:34 |
| 7. | The Climb | 6:37 |
| 8. | Sixteen | 3:21 |
| 9. | Sunday Morning | 4:33 |
| 10. | Don't Speak | 4:23 |
| 11. | You Can Do It | 4:13 |
| 12. | World Go 'Round | 4:09 |
| 13. | End It on This | 3:45 |
| 14. | Tragic Kingdom | 5:31 |

קישורים חיצוניים
----------------

* מידע על האלבום *Tragic Kingdom* באתר MusicBrainz
* מידע על האלבום *Tragic Kingdom* באתר AllMusic
* האלבום *Tragic Kingdom* באתר Discogs
* האלבום *Tragic Kingdom* באתר ספוטיפיי
* האלבום *Tragic Kingdom* באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 04b0b075-bed7-388b-b44b-cf34077ad96c

 |
**Devil's Night** הוא אלבום הבכורה של הלהקה מדטרויט D12, אשר יצא לאור בתאריך 19 ביוני 2001.

שם האלבום, ליל השטן, שאוב ממסורת של העיר דטרויט: בלילה שלפני חג ההלואין, צעירי העיר נוהגים לרוץ ריצת אמוק ברחבי העיר ולעשות בלגאן.

האלבום מכר כ-372,000 עותקים בשבוע הראשון לשחרורו בארצות הברית, לאחר מכן הוכתר כפלאטינה כפולה, האלבום הוכתר כאלבום פלטיניום בנוסף בקנדה, בריטניה, אוסטרליה ויפן, וכאלבום זהב בגרמניה וצרפת.

האלבום מכיל שיר שנקרא Girls שהוא שיר דיס שמכוון ל-Limp Bizkit, DJ Lethal, ו־Everlast.

רשימת שירים
-----------

01. Another Public Service Announcement

02. Shit Can Happen

03. Pistol Pistol

04. Bizarre (skit)

05. Nasty Mind

06. Ain't Nuttin' But Music

07. American Psycho

08. That's How (skit)

09. That's How...

10. Purple Pills

11. Fight Music

12. Instigator

13. Pimp Like Me

14. Blow My Buzz

15. Obie Trice (skit)

16. Devils Night

17. Steve Berman (skit)

18. Revelation

19. Girls

שירי בונוס
----------

01. Shit on You

02. Words Are Weapons

03. These Drugs

קישורים חיצוניים
----------------

* מידע על האלבום *Devil's Night* באתר MusicBrainz
* מידע על האלבום *Devil's Night* באתר AllMusic
* האלבום *Devil's Night* באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: cdd5b9f6-ebf3-3ada-b421-3c65a3e0ebff

 |
ניר רוזנברג בטקס הענקת דרגת אל"ם על ידי הרמטכ"ל, גדי איזנקוט, אפריל 2017
**ניר רוזנברג** (נולד ב-29 ביולי 1977) הוא קצין בצה"ל בדרגת אלוף-משנה. שימש מפקד חטיבה 188 ומפקד חטיבה 14.

ביוגרפיה
--------

רוזנברג נולד בראש צורים וגדל בקבוצת יבנה. התגייס לצה"ל בשנת 1995, והתנדב ליחידת שמשון. לאחר שנפצע במהלך ההכשרה ביחידה, עבר לשרת בחיל השריון, ושובץ בגדוד 74 בחטיבה 188. עבר מסלול הכשרה כלוחם, קורס מפקדי טנקים וקורס קציני שריון. לאחר הקורס שירת כמפקד מחלקת טנקים בגדוד 53. לאחר מכן מונה למפקד פלוגה ג' בגדוד 53. בשנת 2001 עבר לחטיבה 460 ומונה למפקד פלוגה בקורס מפקדי טנקים. בהמשך שימש כסגן מפקד גדוד 198. לאחר מכן שימש כראש מדור מרכבה במפקדת חיל השריון בין השנים 2003–2004, והיה חלק מצוות ההטמעה של טנק מרכבה סימן 4. בסיום תפקידו יצא ללימודי תואר ראשון במשפטים בקריה האקדמית אונו, בין השנים 2005–2008. בשנת 2009 מונה לסגן מפקד גדוד 71. בהמשך שימש כעוזר קצין אג"ם של עוצבת געש. לאחר מכן מונה לקצין אג"ם של חטיבה 188 בין השנים 2011–2012.

בשנת 2012 הועלה לדרגת סא"ל ומונה למפקד גדוד 71, במהלך תפקידו פיקד על הגדוד במבצע צוק איתן, והובילו תחת פיקוד חטיבת גולני בסג'עיה. את תפקידו סיים בשנת 2014. בהמשך שימש כקצין אג"ם של מל"י בין השנים 2014–2015. לאחר מכן מונה לראש לשכת הרמטכ"ל, גדי איזנקוט, בין השנים 2015–2017. ב-6 באפריל 2017 הועלה לדרגת אל"ם וב-4 במאי מונה למפקד חטיבה 14, ושימש בתפקיד עד 31 ביולי 2019. ב-20 באוגוסט 2019 מונה למפקד חטיבה 188, תפקיד אותו מילא עד 26 באוגוסט 2021.
באוקטובר 2021 דווח כי הוא צפוי להתמנות למדריך במכללה הבין-זרועית לפיקוד ולמטה.

חיים אישיים
-----------

רוזנברג נשוי לליאת ואב לחמישה ילדים. בעל תואר ראשון במשפטים מהקריה האקדמית אונו ותואר שני במדע המדינה אותו למד במסגרת לימודיו במכללה לביטחון לאומי.

קישורים חיצוניים
----------------

ויקישיתוף מדיה וקבצים בנושא **ניר רוזנברג** בוויקישיתוף

הערות שוליים
------------

1. ↑   מפקד חדש ל"עוצבת ברק", באתר צה"ל, 26 באוגוסט 2021
2. ↑   רשימת המינויים החדשים בצה"ל, באתר צה"ל, 18 באוקטובר 2021

| מפקדי חטיבה 188  |
| --- |
| 

|  |
| --- |
| דן לנר • משה בר כוכבא • אברהם ברעם • אהרן פלד • יצחק בן-שהם • דן ורדי • עמוס כץ • עמרם מצנע • יאיר נפשי • יום-טוב תמיר • יהודה (יודק'ה) פלד • יוסי מלמד • מאיר דגן • עמירם לוין • מיכאל ברקן • שמואל בן שחר • בני לידור • יוסי רווה • איל בן ראובן • מאיר גחטן • חנן ברנשטיין • מתי לשם • אריה טסלר • אריאל פלג • בועז כהן • אגאי יחזקאל • משה שטרית • עפר צפריר • אילן לביא • שמוליק אולנסקי • תומר יפרח • ניר בן דוד • גל שוחמי • ניר רוזנברג • רועי סבירסקי • אור וולוז'ינסקי |

 |
**תהודת הציקלוטרון** הוא מונח בפיזיקה של חומר מעובה, המתאר את האינטראקציה של כוחות חיצוניים עם חלקיקים טעונים בתוך שדה מגנטי, שנעים בתנועה מעגלית. המונח נקרא על שם הציקלוטרון, מאיץ חלקיקים מחזורי המשתמש בשדה חשמלי המתנודד בהתאם לתהודה כדי להוסיף אנרגיה קינטית לחלקיקים טעונים.

תדירות
------

תדר הציקלוטרון הוא התדר של חלקיק טעון הנע בניצב לכיוון של שדה מגנטי אחיד B (גודל וכיוון קבועים). מכיוון שתנועה זו היא תמיד מעגלית, תדר הציקלוטרון מתקבל בהשוואת הכוח הצנטריפטלי לכוח לורנץ (הכוח המגנטי)

מסת החלקיקים m, מטען q, מהירות v, ורדיוס התנועה המעגלית r :

{\displaystyle (mv^{2})/r=qBv}

המהירות הזוויתית של הסיבוב שלו היא אם כן:

{\displaystyle \omega =qB/m}

לכן ניתן לקבל גם את משוואת תדר הסיבוב (שהוא תדר הציקלוטרון):

{\displaystyle f=\omega /2\pi =qB/2\pi m}

ניתן לראות כי תדר הציקלוטרון אינו תלוי ברדיוס ומהירותו ולכן אינו תלוי באנרגיה הקינטית של החלקיק. כל החלקיקים עם אותו יחס מטען למסה מסתובבים סביב קווי שדה מגנטי באותו תדר. זה נכון רק בגבול הלא-רלטיביסטי, ומבסס את עקרון פעולת הציקלוטרון.

תדר הציקלוטרון שימושי גם בשדות מגנטיים שאינם אחידים, בהם התנועה היא כמעט סלילית - בכיוון המקביל לשדה המגנטי התנועה אחידה ואילו במישור בניצב לשדה המגנטי התנועה היא מעגלית. סכום שתי התנועות הללו נותן מסלול בצורת סליל.

### יחידות גאוסיות

עד כה, דברנו על יחידות SI. במקרים מסוימים תדירות הציקלוטרון ניתנת ביחידות גאוסיות.

ביחידות גאוסיות כוח לורנץ משתנה ב {\displaystyle 1/c} , מהירות האור, שמוביל ל:
{\displaystyle \omega =v/r=qB/mc}

עבור חומרים עם מעט מאוד מגנטיות או ללא כלל, אנחנו יכולים למדוד את H (שדה מגנטי הנוצר מזרמים חופשיים בלבד) במקום את B.
{\displaystyle \omega =v/r=qB/mc}

יש לשים לב שהמרה של ביטוי זה ליחידות SI, מכניסה גורם של ואקום פרמיאבילי ({\displaystyle \mu \_{0}}).

### מסה אפקטיבית

עבור חומרים מסוימים, תנועת האלקטרונים עוקבת אחר לולאות התלויות בשדה המגנטי המופעל, אך לא בדיוק באותה צורה. עבור חומרים אלו אנו מגדירים מסה אפקטיבית של ציקלוטרון,{\displaystyle m^{\*}}, כך שמתקבל:
{\displaystyle \omega =qB/m^{\*}}

הערות שוליים
------------

1. ↑  M. Alonso & E. Finn, Addison Wesley, **Physics**, 1996
2. ↑  Kittel, Charles, **Introduction to Solid State Physics, 8th edition**
3. ↑  Ashcroft and Mermin, **Solid State Physics**

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תהודת הציקלוטרון"**.
קברו של סמואל נתנסון בחלקת המשפחה בבית העלמין היהודי בוורשה (שורה שנייה, הקבר השני מימין)
**סמואל נתנסון**, גם **סיליג נתנסון**, **זליג נתנסון** או **נתנסון** ללא אזכור שם פרטי (בפולנית: **Samuel Natanson**;‏ נולד 1795 בלשנו, נפטר 14 ביולי  1879 ב ורשה ) - סוחר ומממן יהודי-פולני, חלוץ תעשיית הסוכר בפולין.

קורות חייו
----------

היה בנם של נתן מלשנו, הנקרא לסקי בפולנית, ואשתו פרנצישקה יזרעאלוביץ' שניהלו חנות בדים. ב-1866 פתח בנק בשם *סמואל נתנסון ובניו*,, שהיה קיים עד 1932 ושהיה בסיס העושר של משפחת נתנסון. היה בעל אחוזת סאניקי. בשנת 1852 ייסד בית הכנסת הפרוגרסיבי ברחוב נלבקי. נשוי ללאוקדיה  וינרב שיחד היו הורים ל-12 ילדים: משה (נולד ב-1818, נפטר בילדותו), הנריק (1820 - 1895, מוכר ספרים ומוציא לאור), לודוויק (1821 - 1896, רופא), ליאון (נולד ב-1822, נפטר בילדות), יוזף (1823 - 1854, סוחר), שימעון (1824 - 1894, בנקאי), סמואל (1826 - 1827), איגנץ (1828 - 1863, בנקאי), אדם (1829 - 1908, בנקאי ופטרון האמנויות), יעקוב (1832 - 1884, כימאי), פרנציסקה (נולדה ונפטרה ב-1834) ורוזליה (נולדה ב-1839).

נקבר בבית הקברות היהודי ברחוב אוקופובה בוורשה (קטע 20, רחוב 4)   .

הערות שוליים
------------

1. ↑  Reychman podaje 13 lipca
2. ↑  Reychman podaje imię Felicja
3. ↑  Grób Zeliga Natansona w bazie danych Cmentarza Żydowskiego przy ul. Okopowej w Warszawie
4. ↑  *Cmentarze m. st. Warszawy. Cmentarze żydowskie*. Warszawa: Rokart. ISBN 83-916419-3-7.

ביבליוגרפיה
-----------

* *Cmentarz Żydowski w Warszawie*. Warszawa: Państwowe Wydawnictwo Naukowe. p. 20. ISBN 83-01-04304-0.
* *Szkice genealogiczne, Serja I*. Warszawa: Hoesick F. pp. 141–147.
**אורנה הוזמן בכור** (נולדה ב-1969) היא מנהלת ישראלית, המכהנת כיושבת ראש דריקטוריון נמל אשדוד. קודם לכן שישמה כמנכ"לית של מספר משרדי ממשלה; ביניהם: משרד הפנים, משרד התשתיות הלאומיות, האנרגיה והמים, המשרד לשיתוף פעולה אזורי והמשרד לפיתוח הנגב והגליל. בתפקידיה הציבוריים היא ליוותה שנים רבות את חבר הכנסת והשר סילבן שלום בתפקידיו השונים.

ביוגרפיה
--------

נולדה ב-1969 בשכונת מעוז אביב בעיר תל אביב ולמדה בבית הספר מגן ובתיכון ליידי דייוויס. הוזמן-בכור שירתה בחיל המודיעין. אורנה היא בעלת תואר ראשון במינהל עסקים מאוניברסיטת עמק התמזה (Thames Valley University, כיום אוניברסיטת מערב לונדון) ותואר שני EMBA במנהל עסקים מאוניברסיטת בר-אילן.

בשנת 1995 התחילה את דרכה הציבורית כעוזרת פרלמנטרית של ח"כ סילבן שלום. בשנת 1998 עבדה הוזמן-בכור במשרד המדע. בשנת 2001 שימשה כראש לשכת שר האוצר וב-2003 עד 2006 שימשה כראש לשכת שר החוץ. בשנת 2006 יצאה למגזר הפרטי ומונתה לסמנכ"לית הפיתוח העסקי של חברת גלעד קשרי ממשל ולובינג.

בשנת 2007 הקימה את חברת OHB שעסקה באסטרטגיה וקשרי ממשל. בשנת 2009 מונתה למנכ"לית המשרד לפיתוח הנגב והגליל, ובהמשך, בשנת 2011, מונתה להיות גם המנכ"לית של המשרד לשיתוף פעולה אזורי.

בשנת 2010 נבחרה הוזמן-בכור על ידי מגזין "גלובס" לאחת מ-40 המשפיעים עד גיל 40.‏

במסגרת תפקידה כמנכ"לית המשרד לפיתוח הנגב והגליל, קידמה הוזמן-בכור שתי ועדות בין-משרדיות שמטרתן להוביל שינויים בנגב ובגליל: ועדה שאחראית להקמת בית הספר לרפואה בצפת, שיהווה עוגן להקמת קריה אקדמאית ואוניברסיטה בגליל. הפרויקט אמור ליצור עוד כ-5000 מקומות עבודה בגליל, להביא לקליטה של אלפי משפחות צעירות והון אנושי איכותי ולשדרוג של בתי החולים ורמת ההשכלה באזור; ועדה שאחראית לקידום כפרי סטודנטים בנגב ובגליל. ועדה בין משרדית זו עוקבת ומסייעת בפיתוח, קידום ושיפור כפרי הסטודנטים שהוקמו בנגב ובגליל על ידי עמותת איילים.

פרויקטים נוספים שקידם המשרד לפיתוח הנגב והגליל הם הקמת מרכז הסברה לאומי בעלות של 18 מיליון שקלים, כחלק מתוכנית רחבה שמטרתה לספק מענה אזרחי למעבר בסיסי צה"ל לדרום, וכן פרויקטים להגדלת מספר הסטודנטים בנגב והגליל והקמת מרכזי צעירים. כמו כן פעלה הוזמן-בכור להגברת השתלבות נשים במגזר הציבורי, שלושת ראשי האגפים במשרד בתקופתה (פיתוח הנגב, פיתוח הגליל ואגף צעירים) היו נשים, והמשרד קידם פעילויות ופורומים לנשים בנגב ובגליל.

בין השנים 2013–2015 כיהנה כמנכ"לית משרד התשתיות הלאומיות, האנרגיה והמים. ובשנים 2015–2016 כיהנה כמנכ"לית משרד הפנים.

ביוני 2017 אושר מינויה ליו"ר נמל אשדוד.

קישורים חיצוניים
----------------

* שלומית לן, ‏אשת הסוד, באתר גלובס, 2 בנובמבר 2009
* אורנה הוזמן-בכור: רצה למרחקים ארוכים (אורכב 24.09.2015 בארכיון Wayback Machine), באתר "אפוק טיימס", 21 באוקטובר 2012

הערות שוליים
------------

1. ↑  שלומית לן, ‏אשת הסוד, באתר גלובס, 2 בנובמבר 2009
2. ↑  לילך ויסמן, ‏אורנה הוזמן-בכור מונתה למנכ"לית משרד הפנים, באתר גלובס, 21 ביוני 2015
3. ↑  מנכ"לית משרד הפנים פורשת מתפקידה, באתר ynet, 28 בספטמבר 2016

| מנכ"לי משרד הפנים |
| --- |
| 

|  |
| --- |
| אשר רוזנבלום • אליהו מירון • אהרון מויאל • יוסף חלד • יצחק שבו • מאיר ישעיהו סילברסטון • חיים קוברסקי • אריה דרעי • דב קהת • עמרם קלעג'י • יעקב אפרתי • אבי מעוז • דב גזית • מרדכי מרדכי • גדעון בר לב • אוסקר אבו ראזק • רם בלינקוב • אריה בר • גבריאל מימון • עמרם קלעג'י • יגאל צרפתי • שוקי אמרני • אורנה הוזמן-בכור • מרדכי כהן • יאיר הירש • רונן פרץ |

 |
**פרי פיירסטון קינג** (באנגלית: **Perry Firestone King**; נולד ב-30 באפריל 1948) הוא שחקן קולנוע וטלוויזיה אמריקאי.

ביוגרפיה
--------

קינג נולד באליאנס, אוהיו. אביו היה רופא. סבו מצד אמו היה מקסוול פרקינס, עורך ידוע של בית ההוצאה לאור "צ'ארלס סקריבנר ובניו". דרך פרקינס, קינג הוא הנין של הסנאטור האמריקני ויליאם אברטס והנכד של רוג'ר שרמן, אחד החותמים על הכרזת עצמאות האמריקאית. קינג קיבל תואר בדרמה מאוניברסיטת ייל, ותואר מבית הספר ג'וליארד.

קריירה
------

קינג ערך את הופעת הבכורה שלו בקולנוע, בגיל 23 בסרט "Slaughterhouse-Five" מ-1972. בשנת 1975, הוא גילם את האמונד מקסוול בסרט הבלאקספלויטיישן "מנדיגו".

מאז שנות ה-70 הוא הופיע בעשרות סרטים עלילתיים, סדרות טלוויזיה וסרטי טלוויזיה. הוא נבחן לתפקיד האן סולו ("מלחמת הכוכבים"), אבל את התפקיד קיבל בסופו של דבר האריסון פורד. עם זאת, הוא גילם את הדמות בתוכניות הרדיו של מלחמת הכוכבים ובשני המשכיו.

בשנת 1984, קינג היה מועמד לפרס גלובוס הזהב על תפקידו בסרט הטלוויזיה "The Hasty Heart". באותה שנה, הוא לוהק לתפקיד של קודי אלן בסדרה "Riptide".

ב-1993 שיחק בעיבוד הטלוויזיה לרומן "זר במראה", שביים סידני שלדון. בשנת 1995, הוא גילם את התפקיד של היילי ארמסטרונג בסדרה "מלרוז פלייס". הוא הופיע גם בתור ריצ'רד ויליאמס בסדרת הטלוויזיה "Titans" של NBC עם יסמין בלית' בשנת 2000 וכנשיא ארצות הברית במותחן "היום שאחרי מחר" משנת 2004.

קינג הופיע בתפקידי אורח בסדרות טלוויזיה רבות בהן, "ספין סיטי", "ויל וגרייס", "איב" ו"פשע מן העבר".

### חיים אישיים

קינג היה נשוי וגרוש פעמיים. לקינג יש שתי בנות ונכדה אחת.

הוא רוכב אופנוע נלהב. בדצמבר 2008, איגוד רוכבי האופנועים האמריקאי (AMA) מינה את קינג למועצת המנהלים שלו.

קישורים חיצוניים
----------------

ויקישיתוף מדיה וקבצים בנושא **פרי קינג** בוויקישיתוף
* 

* אתר האינטרנט הרשמי של פרי קינג

* פרי קינג, במסד הנתונים הקולנועיים IMDb (באנגלית)

* פרי קינג, באתר AllMovie (באנגלית)

* פרי קינג, במסד הנתונים הקולנועיים KinoPoisk (ברוסית)

* פרי קינג, באתר Discogs (באנגלית)

הערות שוליים
------------

1. 1 2 3  Perry King Official website biography (אורכב 05.03.2002 בארכיון Wayback Machine)
2. ↑  Sklar, Ronald. "Perry King: A Different Story". נבדק ב-2008-01-02.
3. ↑  "Perry King". *TVGuide.com*. TV Guide. נבדק ב-30 במרץ 2020. `{{cite web}}`:  (עזרה)
4. ↑  Actor Perry King Appointed To Replace Dal Smilie On AMA Board Of Directors. Road Racing World. December 1, 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007410006005171
* BNE: XX1293849
* BnF: cb14193650p (data)
* GND: 1131109694
* ISNI: 0000 0000 2927 4364
* LCCN: n85201970
* NTA: 073147818
* SUDOC: 16937663X
* VIAF: 54357660
* WorldCat: lccn-n85201970

 |
אריק צ'רניאק
**אריק צ'רניאק** (נולד ב-26 באפריל 1975) הוא יזם הייטק, משקיע הון סיכון ישראלי.

ביוגרפיה
--------

אריק צ'רניאק נולד בשנת 1975 ברמת גן, בנו של הכירורג אברהם צ'רניאק ועפרה צ'רניאק (לבית סלומון), שופטת בית המשפט המחוזי בתל אביב, נכד לפרופ' פנחס צ'רניאק, גר בתל אביב, נשוי ואב ל-3 ילדים.

הוא בעל תואר ראשון במתמטיקה, פיזיקה ומדעי המחשב ותואר EMBAF מהאוניברסיטה העברית בירושלים. בשנת 1993 התגייס לתוכנית תלפיות, ומשסיים התנדב לקורס טיס והיה טייס קרב עד שנת 2015.

פעילותו העסקית
--------------

בשנת 2003 הקים את מטאקפה, בה שימש כמנכ"ל. מטאקפה נחשבה בשנת 2006 לאחד מאתרי שיתוף הווידאו הגדולים ברשת. החברה גייסה בשנות פעילותה כ-50 מיליון דולר מהקרנות בנצ'מרק ואקסל. בשנת 2007 עזב צ'רניאק את תפקידו כמנכ"ל החברה.

בשנת 2008 הקים את חברת "סופרסוניק" יחד עם גיל שהם, וב-2009 הצטרף בתפקיד COO וניהל את פעילות החברה בארץ. "סופרסוניק" פעלה בתחום הפרסום הדיגיטלי, ונמכרה בספטמבר 2015 לחברת "איירון סורס" בסכום שהוערך בכ-200 מיליון דולר, במה שהוגדר המיזוג הגדול ביותר של חברות אינטרנט בישראל. צ'רניאק עזב את איירונסורס בנובמבר 2016.

בשנת 2017 הקים את חברת "דרוב", שהיא פלטפורמה דיגיטלית להנעת קהלים וגיוס כספים.

בשנת 2019 הקים את "אקסון", קרן הון סיכון, יחד עם אופיר שוהם וערד נווה. הקרן משקיעה במיזמי טכונולוגיה של בוגרי תלפיות בשלב הסיד.

בשנת 2021 הנפיק את "ביג-טק 50" יחד עם צחי סולטן, שותפות מו"פ נסחרת בבורסה בתל אביב, ומשמש בה בעל שליטה ויו"ר. ביג-טק 50 בונה אינדקס של חברות הטכנולוגיה הגדולות בישראל.

פעילותו כסופר
-------------

במרץ 2017 יצא לאור ספרו הראשון של צ'רניאק, "גיבור", בהוצאת לוקוס וידיעות ספרים. הספר הפך לרב-מכר, וזכה לחשיפה נרחבת בכלי התקשורת. הספר מספר את סיפורו של טייס קרב צעיר שהפצצה שהוא מטיל בעזה מדרדרת את מדינת ישראל לסכנה קיומית. בביקורת של אהרון לפידות נכתב על הספר: "ספר חשוב, הוא מסמל נקודת מפנה בכתיבה העברית העכשווית".

קישורים חיצוניים
----------------

* קטע קול אריק צ׳רניאק על הספר ״גיבור״, בפודקאסט "גיקונומי", 13 במרץ 2017
* אתר למנויים בלבד גילי איזיקוביץ, מחבר הספר "גיבור": לגור פה זה להצמיד אקדח לראש, באתר הארץ, 5 באפריל 2017
* חיים אתגר, ‏דווקא מתוך הביקורת על המדינה אפשר ללמוד כמה מצבנו טוב, באתר מעריב אונליין, 28 באפריל 2017
* עופרה עופר אורן, "גיבור": סטאלג? רומן מפתח? אזהרה אפוקליפטית?, בבלוג "סופרת ספרים", 2 במאי 2017
* אריק צ'רניאק על ספר הביכורים שלו "גיבור", ערוץ הכנסת, 3 במאי 2017
* אהרון לפידות, מגידי עתידות, באתר ישראל היום, 4 באפריל 2018

הערות שוליים
------------

1. ↑  אלי שמעוני, בלעדי: מטהקפה עומדת להימכר ב-200 מיליון דולר, ynet
2. ↑  ענבל אורפז, איירון סורס וסופר סוניק מתמזגות לחברת האינטרנט הגדולה בישראל, TheMarker
3. ↑  ביג-טק 50 מו"פ - שותפות מוגבלת, אתר הבורסה
4. ↑  רשימות רבי המכר 28.4.17, הארץ
5. ↑  אהרון לפידות, הקרב על הבית, ישראל היום

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007334107505171
* LCCN: no2017067301
* WorldCat (עם LCCN): no2017-067301

 |
**אלכסנדר (אלכס) צוקרמן** (**Cukierman**;‏ 5 ביולי 1938 – 5 באוקטובר 2023) היה כלכלן ישראלי, פרופסור באוניברסיטת תל אביב ובמרכז הבינתחומי הרצליה וחבר הוועדה המוניטרית בבנק ישראל. היה חוקר מאקרו־כלכלה, מדיניות מוניטרית וכלכלה פוליטית.

ביוגרפיה
--------

אלכסנדר צוקרמן נולד ב־1938 בצרפת, שהייתה אז תחת הכיבוש הנאצי. הוא ואימו שרדו בזכות משפחה כפרית שהסכימה להסתירם. ב־1947 עלה צוקרמן ארצה. הוא למד בתיכון ליד האוניברסיטה בירושלים, וב־1963 סיים תואר ראשון בכלכלה ובסטטיסטיקה באוניברסיטה העברית בירושלים. בשנת 1967 סיים לימודים לתואר שני בכלכלה עם התמחות משנית במנהל עסקים. את הדוקטורט בכלכלה קיבל ב־1972 מהמכון הטכנולוגי של מסצ'וסטס.

בשנים 1983–1985 כיהן כפרופסור אורח באוניברסיטת קרנגי מלון, ומשנת 1986 עד 1988 היה ראש החוג לכלכלה באוניברסיטת תל אביב. הוא היה פרופסור מן המניין ופרש ממנה כפרופסור אמריטוס. מאוקטובר 2010 כיהן צוקרמן כפרופסור לכלכלה במרכז הבינתחומי הרצליה. הוא היה גם פרופסור אורח ועמית מחקר באוניברסיטת פרינסטון, אוניברסיטת סטנפורד, הבנק המרכזי האירופי, הבנק העולמי ואוניברסיטת טילברך בהולנד, שם כיהן כעמית מחקר בכיר בשנים 1994–2003. בין דצמבר 1995 לדצמבר 1997 היה נשיא האגודה הישראלית לכלכלה.

בין 1991 לפברואר 2000 היה עורך שותף בכתב העת *European Journal of Political Economy* וכמו כן היה עורך וחבר מערכת במגוון כתבי עת אחרים.

צוקרמן התמחה בחקר המדיניות המוניטרית, מוסדותיה, והתנהלות בנקים מרכזיים. בתחומים אלו ואחרים הוא פרסם ארבעה ספרים וכמאה מאמרים. הוא הכלכלן הישראלי המצוטט ביותר בעולם, ומדורג במקום השני ברשימת הכלכלנים האסייאתים המצוטטים ביותר בעולם.

ב־9 באוקטובר 2011 מונה אלכס צוקרמן לתקופת כהונה של ארבע שנים בוועדה המוניטרית בבנק ישראל.

הוא התגורר ברמת השרון, היה נשוי, אב לשלושה ילדים וסב לנכדים. 

  

נפטר ב-5 באוקטובר 2023 והובא לקבורה בבית הקברות מורשה ברמת השרון.

פרסומיו
-------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

קישורים חיצוניים
----------------

ויקישיתוף מדיה וקבצים בנושא **אלכס צוקרמן** בוויקישיתוף
* אדריאן פילוט, אנחנו חיים על הר געש, ריאיון עם אלכס צוקרמן, גלובס, 15.2.2012
* הדף של אלכס צוקרמן באתר אוניברסיטת רייכמן
* הדף של אלכס צוקרמן באתר אוניברסיטת תל אביב (באנגלית)

* אלכס צוקרמן, באתר ResearchGate

* אלכס צוקרמן, באתר גוגל סקולר

* אלכס צוקרמן, באתר SSRN
* אלכס צוקרמן באתר Research Papers in Economics
* אלכס צוקרמן, דף שער בספרייה הלאומית
* אלכס צוקרמן, סרטון באתר יוטיוב על בנקים מרכזיים [אנגלית]

הערות שוליים
------------

1. ↑  מינוי חברים מקרב הציבור בוועדה המוניטרית ובמועצה המינהלית בבנק ישראל, החלטה מספר 3754 של ממשלת ישראל השלושים ושתיים, משנת 2011, באתר של משרד ראש הממשלה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310156705171
* BIBSYS: 90238466
* BnF: cb123107979 (data)
* CiNii: DA05903641
* GND: 124152465
* ISNI: 0000 0001 1685 3612
* LCCN: n82254215
* NLA: 35187835
* NTA: 071301615
* RERO: 02-A003146829
* SUDOC: 031995195
* VIAF: 91716436
* WorldCat: lccn-n82254215

 |
**תמר יסעור** (נולדה ב-24 באוגוסט 1965) היא מנהלת ודירקטורית ישראלית. שימשה כסמנכ"לית בכירה וראש החטיבה לבנקאות דיגיטלית בבנק לאומי וכמנכ"לית לאומי קארד. מכהנת כיו"ר ישראכרט החל מדצמבר 2020.

ביוגרפיה
--------

תמר יסעור גדלה בהרצליה. למדה ב"תיכון הראשונים" בעיר. היא בעלת תואר ראשון בכלכלה ומנהל עסקים (סיימה ב-1988) ותואר שני במנהל עסקים, עם התמחות בשיווק (1990). שני תאריה הם מהאוניברסיטה העברית.

בין השנים 1991–1994 שימשה מנכ"לית "כל העיר". בשנים 1994–1999 הייתה שותפה במשרד לייעוץ אסטרטגי AMC.

ב-2001 מונתה לסמנכ"לית לקוחות ותכנון אסטרטגי במשרד הפרסום פוגל-אוגלבי ובשנים 2005–2007 כיהנה כמנכ"לית המשרד.

בין השנים 2007–2009 הייתה מנהלת מערך השיווק בבנק לאומי, ובשנתיים שלאחריהן שימשה ראש חטיבת השיווק בבנק. בתפקיד זה הובילה את מיתוג הבנק כ"לאומי דיגיטל".

בשנים 2011–2012 כיהנה כמנכ"לית לאומי קארד, ובין השנים 2013–2015 שימשה כראש חטיבת הבנקאות בבנק לאומי. בין השנים 2013–2018 כיהנה כיושבת ראש דירקטוריון לאומי קארד.

בינואר 2016 החלה יסעור לנהל את חטיבת הבנקאות הדיגיטלית בבנק לאומי, אותה הקימה. הייתה אחראית על הקמת ותפעול הבנק הדיגיטלי "פפר", שהושק רשמית ביולי 2017, וכן על תחום השיווק, הפיתוח העסקי, החדשנות והשימוש ב-Big Data. במרץ 2019 הודיעה על עזיבתה את הבנק. יסעור שימשה מאז כדירקטורית חיצונית בבית ההשקעות מיטב דש.

באוקטובר 2019 מונתה ליו"ר דירקטוריון "אינטו", קרן השקעות בנדל"ן הפועלת כרשת חברתית בישראל ובארצות הברית, במקומו של דב קוטלר. בדצמבר 2020 נבחרה לתפקיד יו"ר "ישראכרט".

פרסים והוקרה
------------

* נבחרה לאשת השיווק של איגוד השיווק הישראלי (2010)

### רשימות עיתונאיות שציינו אותה

* נבחרה על ידי גלובס כאחת מ-50 הנשים המשפיעות בישראל (2011, 2015, 2016, 2017)
* נבחרה על ידי פורבס כאחת מ-50 הנשים החזקות בישראל (2013, 2014)

חיים אישיים
-----------

נשואה לד"ר יפתח יסעור, המכהן בתפקיד מנהל תחום אוקולופלסטיקה בשלושת בתי החולים של המרכז הרפואי רבין. אם לשלושה. מתגוררת ברעות.

קישורים חיצוניים
----------------

* תמר יסעור, ברשת החברתית פייסבוק
* תמר יסעור, ברשת החברתית LinkedIn
* אודות תמר יסעור, באתר בנק לאומי
* תמר יסעור: "יש ויתורים - זה סוג של טרייד-אוף", באתר הארץ, 2 במרץ 2008
* אתר למנויים בלבד אלירן רובין, מיכאל רוכוורגר, תמר יסעור: "אין משמעות יותר למושג בנק - הלקוחות שלנו רוצים שנהיה פשוטים כמו אפל, חכמים כמו גוגל וזמינים כמו ווטסאפ", באתר TheMarker‏, 28 בדצמבר 2015
* אתר למנויים בלבד אלירן רובין, "יהיה מאוד קשה להתחרות באפל ואמזון אם הן יקימו בנקים", באתר TheMarker‏, 6 ביוני 2017

הערות שוליים
------------

1. ↑  תמר יסעור נבחרה לתפקיד יו"ר ישראכרט, באתר כלכליסט, 12 בדצמבר 2020
2. 1 2 3 4  עירית אבישר, ‏"אני חוששת שהענקיות ישתלטו על העולם ע"י דאטה אינסופית", באתר גלובס, 29 בספטמבר 2017
3. ↑  תמר יסעור נבחרה לתפקיד יו"ר ישראכרט, ynet, 13.12.2020
4. ↑  עדי דברת-מזריץ, אשת השיווק של דצמבר: תמר יסעור מבנק לאומי, באתר הארץ, 20 בדצמבר 2010
5. ↑  יעל ולצר, ‏דירוג 50 הנשים המשפיעות בישראל: 37. תמר יסעור, באתר גלובס, 13 בספטמבר 2011
6. ↑  דירוג 50 הנשים המשפיעות בישראל: 20. תמר יסעור, באתר גלובס, 8 בספטמבר 2015
7. ↑  דירוג 50 הנשים המשפיעות בישראל: 25 תמר יסעור, באתר גלובס, 13 בספטמבר 2016
8. ↑  שגית פסטמן, דירוג 50 הנשים החזקות בישראל ב-2013: 14. תמר יסעור, באתר "פורבס ישראל", 18 במרץ 2013
|  |
| --- |
|  |
|  |
|  |

**אַלגִ'יבָּה** (בכתיב לועזי: **Algieba** מערבית **الجبهة** - אל-גַ'בְּהַה - המצח) או **γ באריה** הוא הכוכב השני בבהירותו בקבוצת הכוכבים אריה ואחד הכוכבים הבהירים בשמים. למרות שמו, הכוכב נמצא בבסיס רעמת האריה כפי שמקובל לציירו ויחד עם הכוכבים ζ באריה, μ באריה ו-ε באריה יוצר את הקשת שמכונה המגל.

הכוכב נראה כמקור של מטר הלאונידים שמתרחש כל שנה סביב ה-17 בנובמבר.

תכונות
------

אלג'יבה נראה לעין ככוכב צהוב עם בהירות נראית מדרגה 2, אך כבר בטלסקופ חובבים קל לראות שמדובר בכוכב כפול שלכוכב הבהיר מבין השניים - אלג'יבה A, צבע כתום ולעמום יותר - אלג'יבה B, צבע צהוב. המערכת נמצאת במרחק של 126 שנות אור וזוג הכוכבים מקיפים זה את זה במסלול אליפטי מאוד כך שהמרחק ביניהם נע בין 15 יחידות אסטרונומיות ל-180 יחידות אסטרונומיות וזמן ההקפה אורך כ-620 שנים.

המערכת נעה במהירות של 71 ק"מ לשנייה ביחס למערכת השמש, מהירות גבוהה מאוד בהשוואה לכוכבים אחרים סביב השמש.

במרחק זוויתי של כ-6 דקות קשת ניתן להבחין באמצעות טלסקופ בשני כוכבים עמומים עם דרגת בהירות סביב 10. לא ידוע האם מי מהם קשור כבידתית למערכת, אבל אם כן, הוא מקיף את הזוג הבהיר במרחק של לפחות 14,000 יחידות אסטרונומיות ובזמן הקפה של לפחות מיליון שנים.

### תכונות אלג'יבה A

אלג'יבה A הוא ענק כתום שסיים את שלב היתוך המימן בליבתו שהפכה ברובה להליום. תהליך ההיתוך עבר לשכבות חיצוניות יותר והביא להתנפחות הכוכב לרדיוס של כ-23 פעמים רדיוס השמש ולירידת טמפרטורת פני השטח שלו לכ-4,400 קלווין. הכוכב פולט קרינה בעוצמה של פי 150 מעוצמת ההארה של השמש באור נראה ופי 180 בתוספת הקרינה בתחום התת-אדום.

### תכונות אלג'יבה B

אלג'יבה B הוא ענק צהוב שעובר תהליך התנפחות והתקררות דומה לשל אלג'יבה A. רדיוסו כ-10 פעמים רדיוס השמש וטמפרטורת פני השטח שלו כ-4,900 קלווין. הוא מאיר בעוצמה גדולה פי 50 מעוצמת ההארה של השמש.

קישורים חיצוניים
----------------

ויקישיתוף מדיה וקבצים בנושא **אלג'יבה** בוויקישיתוף
* אלג'יבה באתר של ג'ים קלר
* אלג'יבה, בבסיס הנתונים SIMBAD לגרמי שמיים אסטרונומיים

| הכוכבים הבהירים בקבוצת אריה |
| --- |
| 

|  |  |
| --- | --- |
| α (רגולוס) • γ (אלג'יבה) • β (דנבולה) • δ (זוסמה ) • ε (אלג'נובי) |  |

 |
ברודן בוהק. צילום: אסף שחר
ברודן בוהק. תצלום: דרור בורשטיין
**ברודן בוהק** (שם מדעי: *Syntomis mestralii*) הוא עש צבעוני בן משפחת הברודניים, בעל גלגול מלא.

אורך גופו הוא 14-19 מ"מ ומוטת כנפי הזכר מגיעה עד 40 מ"מ. כנפי הנקבה מנוונות, מן הכנפיים האחוריות נותרו רק שרידים והיא אינה מסוגלת לעוף. צבע גוף הברודן הבוהק הוא שחור עם ברק כחול-מתכתי. בפרק השני של הבטן יש כתם כתום, ובפרק החמישי של הבטן יש חגורה כתומה. לזכר יש שישה כתמים לבנים גדולים בכל כנף קדמית ושני כתמים די מאוחים בכל כנף אחורית. גם על כנפי הנקבה המנוונות ניתן לראות כתמים לבנים.

הבוגרים פעילים ביום.

זהו המין הנפוץ ביותר בין מיני משפחת הברודניים בארץ.

הנקבה מטילה קבוצת ביצים כדוריות בין סוף האביב לתחילת הקיץ. מן הביצים בוקעים זחלים שחורים עם טבעות מברשות שיער בצבע חום בהיר.

הברודן הבוהק הוא רב פונדקאי, וזחליו ניזונים בעיקר מצמחים נמוכים.

תפוצה: בעיקר בהרי הצפון בישראל, באביב ובתחילת הקיץ. זהו מין אנדמי לישראל, סוריה ולבנון.

שמות נוספים
-----------

גַּז-גַּף

קישורים חיצוניים
----------------

ויקישיתוף מדיה וקבצים בנושא **ברודן בוהק** בוויקישיתוף
* ברודן בוהק, באתר GBIF (באנגלית)

הערות שוליים
------------

1. ↑  זכרונות זואולוג עברי מאת ישראל אהרוני, עמוד 217
**נטשה מוֹזגוֹבָיָה** (ברוסית: **Наташа Мозговая**; נולדה ב-6 במאי 1979) היא עיתונאית, מתרגמת ומנחת טלוויזיה ישראלית-אמריקאית. מנחה בקול אמריקה ארצות הברית.

ביוגרפיה
--------

מוזגוביה נולדה בברית המועצות בשנת 1979, בת להורים עיתונאים. בגיל 11 ב-1990 עלתה לישראל עם אמהּ, שלי שריימן. בגיל 12 הופיעה לראשונה בסרטון פרסומת של הסוכנות היהודית. בגיל 13 נרשמה ללימודי תיאטרון בבית הספר לאמנויות בתל אביב ולאחר מכן למדה בתיכון תלמה ילין שבגבעתיים.

מוזגוביה החלה את הקריירה שלה בעיתונות הרוסית בישראל כשכתבה בגיל 14 במדור סאטירה צעיר בעיתון "וסטי". בהמשך, ערכה שני מוספים בעיתון זה, ותרגמה ספרים מרוסית לעברית.

בגיל 21 בשנת 2000 עזבה את "וסטי" והחלה לעבוד ככתבת בעיתון "ידיעות אחרונות" (העיתון "וסטי" שייך לקבוצת ידיעות אחרונות). בימיו הראשונים של ערוץ ישראל פלוס, הגישה את תוכנית התחקירים "המחלקה המיוחדת", וכן את "עושים רוח", תוכנית תרבות בערוץ הראשון, ו"הבוקר השביעי", תוכנית תרבות ששודרה בימי שבת בבוקר בערוץ 2, אותה הגישה לצד דפנה שפיגלמן.

בינואר 2006 נבחרה להגיש את מהדורת החדשות המשודרת בערוץ 2 בחמש אחר הצהריים יחד עם דני קושמרו, ועוררה ציפיות גדולות. עם זאת, בעקבות קיצוצים, מדרוג נמוך (6.8 בממוצע, על פי ynet) וביקורות קשות על התוכנית, שהתמקדו בין השאר במבטאה הרוסי בטענה כי הדבר מקשה על הבנת דבריה, ירדה התוכנית במאי 2006. מוזגוביה טענה כי הביקורת נבעה בחלקה משנאת זרים.

מאוקטובר 2007, מוזגוביה מגישה את התוכנית "הרוסים על חדשות" - מהדורת חדשות בעברית בערוץ 9 יחד עם העיתונאים אנה שוליק וגריגורי אסמולוב.
ב-2008 השתתפה מוזגוביה גם כמנחה (יחד עם גרא סנדלר ואלכס אברבוך) בסדרת הטלוויזיה "תמול שלשום" ("Тмоль шильшом"), העוסקת בהיסטוריה של מדינת ישראל מ-1948 עד 1957. היא גם כתבה למגזין "עלמה" בתקופה הקצרה שבה ראה אור. 

בשנת 2008 עזבה את ידיעות אחרונות, ועברה לוושינגטון, כשליחה של העיתון "הארץ" בארצות הברית. בתחילת 2013, עקב קיצוצים בהארץ, סיימה את עבודתה בעיתון, והצטרפה לדסק החדשות של אתר וואלה! תחת הכותרת "שליחת וואלה בוושינגטון". במקביל, משמשת בתור מגישה בקול אמריקה בוושינגטון.

מוזגוביה בעלת תואר ראשון בסוציולוגיה ובאנתרופולוגיה ותואר שני במדע המדינה מאוניברסיטת תל אביב.

נטשה מוזגוביה פעילה בקידום נושאים חברתיים ובייצוג מיעוטים בתקשורת, ובין היתר היא מכהנת כחברת הנהלה באג'נדה.

חיים פרטיים
-----------

מוזגוביה נשואה לישראלי-אמריקאי והם הורים לשתי בנות ובן. היא מתגוררת עם משפחתה במרילנד שבארצות הברית.

קישורים חיצוניים
----------------

ויקישיתוף מדיה וקבצים בנושא **נטשה מוזגוביה** בוויקישיתוף
* בלוג של נטשה מוזגוביה
* בלוג של נטשה מוזגוביה (ברוסית)
* אלון הדר, המלחמה הקרה, באתר הארץ, 5 במאי 2006 - ריאיון עם מוזגוביה
* מירב אמיתי כהן, ‏קפה עם נטשה מוזגוביה, באתר onlife,‏ 18 במאי 2011

הערות שוליים
------------

1. ↑  אריאנה מלמד, בזכות המבטא, 5 במרץ 2006, ynet
2. ↑  אהוד אשרי, סליחה, טעות בליהוק, באתר הארץ, 5 במרץ 2006
3. ↑  יניב זך, מה רוצים מנטשה?, 24 בפברואר 2006, nrg
4. ↑  סמדר שילוני, לא נתנו לרוסיה יום אחד של חסד, 27 בפברואר 2006, ynet

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007400979605171

 |
**גורילת השפלה המערבית** (שם מדעי: *Gorilla gorilla gorilla*) היא אחת משני תת-מינים של הגורילה המערבית. גורילת השפלה המערבית חיה באזורים הררים מיוערים ובסמוך ליערות השפלה המערבית ברפובליקה המרכז-אפריקאית, באנגולה, בקמרון, בקונגו, בגינאה המשוונית ובגבון. גורילת השפלה היא הגורילה הנפוצה בגני החיות ברחבי העולם.

הגורילות הן בעלי חיים חברתיים, והן חיות בקבוצות של כ-30 פרטים בממוצע. גורילת השפלה המערבית היא הקטנה שבמיני הגורילות, ולמרות זאת ג'ון אספינל אמר כי זכר גורילת שפלה כסופת-גב (Silverback) חזקה כמו 8 מרימי משקולות, אך העניין מעולם לא נבדק. בשבי, גורילות מפגינות אינטליגנציה וחלקן מסוגלות אף ללמוד את שפת הסימנים.

תיאור פיזי
----------

גורילת השפלה המערבית היא מין הגורילה הקטן ביותר, כאמור. גובהו של זכר בוגר עומד בממוצע על 1.5-1.8 מטרים, ומשקלו על 140-270 ק"ג.
גובהן של הנקבות עומד בממוצע על 1.5 מטרים, ומשקלן על חצי מזה של הזכרים.
קוראי התיגר על זכרי האלפא בקבוצות הגורילות המונות בדרך כלל כ-30 פרטים, עתידים לקבל הופעה פיזית מרשימה הכוללת עמידה על שתי רגליים, דפיקה על החזה ושחרור שאגה מפחידה. למרות זאת, הגורילות הן רגועות בדרך כלל ולא אגרסיביות.
גורילת השפלה המערבית היא צמחונית, כמו כל שאר מיני הגורילות. בטבע אוכלות הגורילות שורשים, סלרי פראי, קליפות עצים ופירות.

מצב שימור
---------

הגורילות מצויות בסכנת הכחדה ומהוות מטרה לצייד למטרות מאכל. קיים הרס בתי גידול באזורים בהם הגורילות חיות- כריתת היערות על מנת לשתול גידולים חקלאיים, הקמת שדות מרעה לחיות משק והרחבת יישובי אדם גם הם מאיימים על בית הגידול של הגורילות.
בשנת 1980 העריכו החוקרים שחיו בטבע כ-100,000 גורילות. מאוחר יותר התאימו החוקרים את השערתם להימצאות ציידים לא חוקיים ומחלות והעריכו שמספרן של הגורילות עומד על חצי ממספר ההערכה המקורי.
בין השנים 2006 ו-2007 נמצאו עוד 125,000 גורילות שפלה מערבית ביערות הביצה של אגם טלא (Télé) שברפובליקה הדמוקרטית של קונגו.
בגני החיות בעולם יש כ-550 גורילות שפלה מערבית.

קישורים חיצוניים
----------------

ויקישיתוף מדיה וקבצים בנושא **גורילת שפלה מערבית** בוויקישיתוף
* גורילת שפלה מערבית, באתר ITIS (באנגלית)
* גורילת שפלה מערבית, באתר NCBI (באנגלית)
* גורילת שפלה מערבית, באתר האנציקלופדיה של החיים (באנגלית)
* גורילת שפלה מערבית, באתר GBIF (באנגלית)

הערות שוליים
------------

1. ↑  גורילת השפלה המערבית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* GND: 4653226-2

 |
**אשר פיש** (נולד ב-19 במאי 1958 בירושלים) הוא מנצח ופסנתרן ישראלי.

ביוגרפיה
--------

אשר פיש נולד בישראל וגדל בירושלים. שירת בצה"ל ככתב גלי צה"ל לעניינים פרלמנטריים ולענייני השטחים. לאחר שירותו הצבאי למד ניצוח באקדמיה למוסיקה ולמחול בירושלים אצל מנדי רודן.

פיש כיהן בתור המנהל המוזיקלי של התזמורת הסימפונית הישראלית ראשון לציון ושל האופרה הישראלית (שם התפטר מתפקידו בשנת 2008). הוא ניצח על הפקות אופרה באופרה הישראלית החדשה, במטרופוליטן אופרה של ניו יורק, בבית האופרה המלכותית, קובנט גארדן שבלונדון, באופרה של וינה וכן בבית האופרה של אדלייד שבאוסטרליה ובבית האופרה של סיאטל (שם הוא "מנצח אורח ראשי").

כמו כן ניצח על קונצרטים רבים בתזמורות שונות, ביניהן התזמורת הסימפונית של שיקגו, תזמורת סנט לואיס, התזמורת הסימפונית של מונטריאול, הפילהרמונית של ניו יורק והפילהרמונית של מינכן וכן תזמורות באטלנטה, יוסטון, דאלאס וטורונטו.

באופרה הישראלית ניצח על אופרות רבות ובהן: כוחו של גורל, אותלו, אאידה ודון קרלו (ורדי), כרמן (ביזה), יבגני אונייגין (צ'ייקובסקי), שמשון ודלילה (סן-סנס) ולה טרוויאטה מאת ורדי.

פיש מופיע לעיתים כפסנתרן, בין השאר בפסטיבל הבינלאומי למוזיקה קאמרית בירושלים, ופסטיבל המוזיקה - "אשר פיש וחברים" בכפר שמריהו.

משנת 2014 הוא משמש כמנצח הראשי של התזמורת הסימפונית של מערב אוסטרליה.

### חייו האישיים

פיש נשוי לזמרת הקנדית לינדה פבלקה, ואב לבת. המשפחה מתגוררת בניו יורק.

קישורים חיצוניים
----------------

ויקישיתוף מדיה וקבצים בנושא **אשר פיש** בוויקישיתוף
* אתר האינטרנט הרשמי של אשר פיש

* אשר פיש, באתר MusicBrainz (באנגלית)

* אשר פיש, באתר Discogs (באנגלית)

* אשר פיש, באתר האופרה הישראלית תל אביב-יפו
* עומר שומרוני, ‏ראיון עם אשר פיש, באתר גלובס, 3 במאי 2007
* חגי חיטרון, המנצח אשר פיש התפטר מניהול האופרה הישראלית, באתר הארץ, 12 בינואר 2008
* מרב יודילוביץ', מאסטרו פיש פוטר מהאופרה הישראלית, באתר ynet, 13 במאי 2008
* עומר שומרוני, אשר פיש בריאיון ל"גלובס": "ביטול קונצרט וגנר - צעד לא דמוקרטי", באתר גלובס, 5 ביוני 2012

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14177473b (data)
* GND: 132829940
* MusicBrainz: 8abbbcc2-bc04-4720-8bb2-806ac8025962
* NKC: js20060602027
* VIAF: 54356990
* WorldCat: viaf-54356990

 |